SA en China onderteken SKA-ooreenkoms | Maroela Media
Die voorgestelde perseel in Suid-Afrika vir die SKA-radioteleskoopprojek naby Carnarvon in die Noord-Kaap (Foto: ANA) (Foto: REUTERS/Mike Hutchings/File Photo/ANA)
Naledi Pandor, minister van internasionale betrekkinge, wat 'n afvaardiging van senior staatsamptenare lei na die forum vir samewerking tussen Afrika en China (Focac), het Maandag 'n ooreenkoms onderteken wat die weg baan vir Beijing-entiteite om deel te hê aan Suid-Afrika se astronomie-ondernemings, waaronder die Square Kilometer Array (SKA).
"Die Astronomie-Instituut in China het die ooreenkoms onderteken en dit is 'n verbintenis om ten volle deel te neem aan die proses om dié megateleskoop te bou," het Pandor gesê. "Jong mense van Suid-Afrika sal ook na China reis vir nagraadse studies in astronomie-wetenskappe, wiskunde en ingenieurswese."
Focac se vergadering vind Maandag en Dinsdag plaas. Die doel van die vergadering is om die doelwitte van die 2018 Focac-beraad te versnel. Die ministers van buitelandse sake van die Volksrepubliek China en die Republiek van Senegal is medevoorsitters by die vergadering. Verskeie ministers van ander Afrika-ledestate woon ook die vergadering by.
Druk laai op in DA oor Van Damme
Mini-ster Pandor neem CR se Droomstad n stappie verder met SKA want daar word nou na die sterre gereik! Hier kom n ding my China!
En so word die land stukkie vir stukkie verkoop aan die Chinese, en een van die dae claim hulle die hele SA
Hierdie spulletjie hier moet net en ding weet, chinese gaan hulle nie ophou met lui, stakende mense nie. Almal sal werk vir n loon wat hulle vasstel of jys uit op jou ore. China gaan geen van die" hand me outs" duld wat our people gewoond aan geraak het nie. Ek kry eintlik lekker as ek net daaraan dink.
Presies. Hulle noem dit die Chinese Money Trap. Ek sien Suid Afrika word ook nou genoem saam met Sri Lanka, Papua New Guinea, Pakistan, Kazakstan ens. ens.
Eish nee man. Die Chinese het 'n erge reputasie vir industriele spioenasie! Moet dit nie so maklik maak vir hulle nie.